Veljko Milković

**Veljko Milković** (Subotica, 13. novembra, 1949) je srpski pronalazač i istraživač iz Novog Sada, Srbija. Milković je aktivan u ekološkom istraživanju, kao i u amaterskoj arheologiji i istraživanjima novih energetskih tehnologija i napisao je brojne knjige u ovim oblastima. Za svoj rad dobio je nekoliko nagrada. Član je Srpske Akademije Inovacionih Nauka iz Beograda, grupe 20-ak pronalazača. Poseduje odobrene patente za svoje pronalaske.

## Pronalasci i istraživanja

Izumeo je samogrejnu ekološku kuću iliti solarne zemunice sa zemljanom zaštitom i reflektujućim površinama i brojne, kako ih on naziva, ekološke inovacije: staklenike i plastenike sa reflektujućim površinama, gljivarnike. Nekoliko njegovih pronalazaka se odnosi na jednostave stvari za svakodnevnu upotrebu; kao što je autonomni punjač baterija, serija univerzalnih alata kao i toaletna daska za osobe sa hemoroidima.

Sa nekim od svojih pronalazaka, Milković je otvorio nova poglavlja u mehanici stvarajući nove mehaničke efekte kombinujući proste mašine; klatno i polugu. Njegovi osnovni pronalasci u ovoj kategoriji su, kako ih on naziva, *impulsno-gravitacione mašine* (Kolica sa klatnom, Dvostepeni mehanički oscilator), Ručna pumpa za vodu sa klatnom), vrsta prostih mehaničkih oscilatornih sistema sa pogonskim klatnom. 

### Petrovaradinska tvrđava
Među Veljkovim interesovanjima je i istraživanje Petrovaradinske tvrđave u Novom Sadu. Tvrdi da je uspeo da otkrije pravilnosti u podzemnim lavirintu sa "strelastim", "Y" i "čekić T" raskrsnicama što mu omogućuje da bezbedno pretražuje tvrđavu i njeno podzemlje. Muzej Grada Novog Sada 1977. godine dodeljuje mu zahvalnicu za "Svesrdnu saradnju na proučavanju Petrovaradinske tvrđave".

Godine 1983. pri Biblioteci "Vladimir Nazor" iz Petrovaradina, Srećko Drk i Veljko Milković osnivaju "Klub prijatelja Petrovaradinske tvrđave".
Godine 1997. najavljuje tekst "Misterije Petrovaradinske tvrđave", koja je objavljena u vidu feljtona, skripte i knjige. Kroz predavanja i izlete upozoravao na opasnosti, ali i veliki turistički potencijal Petrovaradina, Fruške Gore, Srema i srednjeg Podunavlja.

## Nagrade i priznanja
Među različitim domaćim i stranim nagradama, 2002. godine za izuzetan doprinos i inovacije u oblasti ekologije i energetike, primio je "Novembarsku povelju grada Novog Sada" kao i 2002. godine zlatnu medalju Novosadskog sajma za pronalazak - ručnu pumpu za vodu s klatnom. Od 2006. godine postaje akademik Srpske akademije inovacionih nauka iz Beograda u svojstvu dopisnog člana, a iste godine i akademik pri Akademiji izumitelja Srbije - SAIN iz Beograda u svojstvu redovnog člana.

## Publikacije
Veljko Milković je napisao 16 knjiga i brošura i 6 drugih publikacija.

### Knjige
* "Solarne zemunice - dom budućnosti" (1983)
* "Ekološke kuće" (1991)
* "Šume za proizvodnju hrane – zamena za njive" (1992)
* "Ka antigravitaciji - kompaktna vozila" (1994)
* "Antigravitacioni motor / Anti-gravity motor" (1996)
* "Perpetuum mobile" (2001)
* "Petrovaradin kroz legendu i stvarnost" (2001)
* "Petrovaradin i Srem - misterija prošlosti" (2003)
* "Svet misterija - novi pogledi" (2004)
* "Petrovaradinska tvrđava - podzemlje i nadzemlje" (2005)
* "Novi turistički potencijali" (2006)
* "Petrovaradinska tvrđava - kosmički lavirint otkrića" (2007)
*„Gravitacione mašine - od Leonarda da Vinčija do najnovijih otkrića“ (2013)
*„Kako sam pobedio hemoroide“ (2015)
*„Energetska prekretnica ili apokalipsa“ (2016)
*„Panonska Atlantida“ (2020)
*„Reflektujući paneli za solarnu klimatizaciju i zdravstveno bezbedno stanovanje“ (2020)
*„Energija oscilacija: od ideje do realizacije“ (2020)

### Feljtoni i skrpite
* "Niskoenergetski život" (1996)
* "Energetski potencijal rečnog zaliva" (1996)
* "Prethodna civilizacija" (1999)
* "Misterije Petrovaradinske tvrđave" (1999)
* "Petrovaradinska tvrđava između legende i stvarnosti" (1999)
* "Nestale civilizacije" (2000)

## Reference

## Vanjske veze
* Veljko Milković – Zvanična prezentacija